Source: https://www.slov-lex.sk/pravne-predpisy/SK/ZZ/1999/249/
Timestamp: 2019-12-11 09:12:16+00:00
Document Index: 15290777

Matched Legal Cases: ['§ 4', '§ 4', '§ 4', '§ 1', '§ 47', '§ 15', '§ 47', '§ 15', '§ 47']

249/1999 Z.z. - Vyhláška Ministerstva pre správu a ... - SLOV-LEX
249/1999 Z.z.
Majetok v správe podniku v likvidácii speňaží likvidátor predajom vecí na verejnej dražbe podľa osobitného predpisu.2)
Iným spôsobom, ako je uvedené v odseku 1, môže likvidátor postupovať len s písomným súhlasom ministerstva udeleným po predchádzajúcom prerokovaní so zakladateľom podniku v likvidácii3) (ďalej len „zakladateľ“).
Na prevod majetku štátu iným spôsobom ako verejnou dražbou likvidátor predloží ministerstvu písomnú žiadosť. Spolu so žiadosťou likvidátor predloží
výpis z obchodného registra podniku v likvidácii,
výpis z katastra nehnuteľností, špecifikáciu majetku štátu navrhovaného na prevod a preukázanie vlastníctva štátu k majetku, ktorý má podnik v likvidácii vo svojej správe,
správu o priebehu likvidácie ku dňu podania žiadosti,
doklady preukazujúce výkon a priebeh neúspešnej verejnej dražby, ak sa použil tento spôsob speňažovania majetku,
výkazy účtovnej závierky ku dňu začatia likvidácie, likvidačný plán, rozpočet likvidácie a inventarizačný zápis o mimoriadnej inventarizácii hospodárskych prostriedkov vykonanej ku dňu začatia likvidácie,
vyhlásenie likvidátora, že na majetok podniku v likvidácii nebol uplatnený reštitučný nárok,
vyhlásenie likvidátora o tom, že nie sú mu známe okolnosti zakladajúce právo alebo povinnosť podať návrh na vyhlásenie konkurzu na podnik v likvidácii podľa osobitných predpisov4) alebo skutočnosti potvrdzujúce podanie takého návrhu,
vyhodnotenie záväzkov podniku v likvidácii z hľadiska ochrany životného prostredia,4a) ktoré sa vzťahujú na majetok tohto podniku,
znalecký posudok o veciach navrhovaných na predaj, ak ide o predaj nehnuteľného majetku, strojového a technologického zariadenia, motorových vozidiel, zariadení výpočtovej a reprografickej techniky; pri predaji iných hnuteľných vecí vypracuje návrh kúpnej ceny komisia zriadená podnikom v likvidácii,
žiadosti záujemcov o kúpu s navrhovanou výškou kúpnej ceny alebo označenie záujemcu o bezodplatný prevod; súhlas nadobúdateľa s bezodplatným prevodom,
súhlas Slovenského pozemkového fondu pri predaji poľnohospodárskeho a lesného majetku, ktorý je v jeho správe.5)
Na základe žiadosti ministerstva likvidátor predloží doplňujúce doklady, ktoré nie sú uvedené v odseku 1.
Doklady podľa odseku 1 predkladá likvidátor len vo svojej prvej žiadosti predloženej po vstupe podniku do likvidácie. V ďalších žiadostiach predkladá iba doklady podľa odseku 1 písm. b), c), d), g), i) a j).
Pri posudzovaní žiadosti o súhlas na prevod vecí sa vyžaduje písomné vyjadrenie zakladateľa podniku v likvidácii, ktoré likvidátor predloží spolu so žiadosťou.
Vydaním súhlasu na prevod vecí je likvidátor viazaný vykonať prevod v súlade s písomným súhlasom ministerstva.
Likvidátor je oprávnený nakladať s majetkom v správe podniku v likvidácii podľa písomného súhlasu ministerstva, ktorý obsahuje
predmet prevodu a spôsob prevodu,
označenie nadobúdateľa, ktorým je obchodné meno a sídlo právnickej osoby alebo meno, priezvisko a trvalý pobyt fyzickej osoby, ktorý je podľa písomného súhlasu ministerstva určený na uzavretie kúpnej zmluvy, pri prevode podľa § 4 sa uvedie označenie štátnej rozpočtovej alebo štátnej príspevkovej organizácie, alebo označenie zakladateľa,
výšku kúpnej ceny, ak nejde o prevod podľa § 4 a obchodnú verejnú súťaž.
Označenie nadobúdateľa nemusí byť v písomnom súhlase ministerstva uvedené, ak ide o prevod
hnuteľných vecí okrem prevodu podľa § 4,
na základe obchodnej verejnej súťaže.
§ 1 a § 47b ods. 1 zákona č. 92/1991 Zb. o podmienkach prevodu majetku štátu na iné osoby v znení zákona č. 92/1992 Zb., zákona Národnej rady Slovenskej republiky č. 60/1994 Z. z., zákona Národnej rady Slovenskej republiky č. 190/1995 Z. z. a zákona Národnej rady Slovenskej republiky č. 56/1996 Z. z.
§ 15d zákona č. 111/1990 Zb. o štátnom podniku v znení zákona Národnej rady Slovenskej republiky č. 317/1996 Z. z. a zákona č. 241/1999 Z. z.
§ 47b ods. 1 zákona č. 92/1991 Zb. v znení zákona č. 92/1992 Zb., zákona Národnej rady Slovenskej republiky č. 60/1994 Z. z., zákona Národnej rady Slovenskej republiky č. 190/1995 Z. z. a zákona Národnej rady Slovenskej republiky č. 56/1996 Z. z.
§ 15c ods. 4 zákona č. 111/1990 Zb. v znení zákona Národnej rady Slovenskej republiky č. 317/1996 Z. z.
Pokyn Ministerstva pre správu a privatizáciu národného majetku Slovenskej republiky a Ministerstva životného prostredia Slovenskej republiky z 15. decembra 1997 č. 1617/1997-min. na postup pri vyhodnocovaní záväzkov podniku z hľadiska životného prostredia v privatizačnom projekte predkladanom podnikom v rámci privatizácie.
§ 47b ods. 5 zákona č. 92/1991 Zb. v znení neskorších predpisov.
Číslo: 249/1999 Z. z.
Názov: Vyhláška Ministerstva pre správu a privatizáciu národného majetku Slovenskej republiky o postupe likvidátora štátneho podniku pri predkladaní žiadosti na prevod majetku štátu iným spôsobom ako verejnou dražbou
Autor: Ministerstvo pre správu a privatizáciu národneho majetku Slovenskej republiky
Nachádza sa v čiastke: 105/1999